ddrg/super_eurlex huggingface dataset:
ET Euroopa Liidu Teataja C 135/4

Itaalia Vabariigi majandusministeeriumi teadaanne vastavalt Euroopa Parlamendi ja nõukogu direktiivi 94/22/EÜ (süsivesinike geoloogilise luure, uurimise ja tootmise lubade andmis- ning kasutamistingimuste kohta) artikli 3 lõikele 2

(2016/C 135/04)

Majandusministeerium annab teada, et energiavarustuse turvalisuse ja energiainfrastruktuuride osakonna ning kaevandamise ja energiaalase tegevuse keskkonnaturvalisuse osakonna (UNMIG) 16. märtsi 2016. aasta teadaandega nr 7541 kuulutatakse välja pakkumismenetlus süsivesinike tootmise loale praeguse nimega STRANGOLAGALLI luba, kuna loa kehtivus on peatatud loaomaniku õiguste tühistamise tõttu.

Vastavalt eespool osutatud direktiivile, 25. novembri 1996. aasta seadusandliku dekreedi (decreto legislativo) nr 625 artiklile 4, 25. märtsi 2015. aasta õigusaktile (decreto ministeriale) ja 15. juuli 2015. aasta õigusaktile (decreto direttoriale) avaldab majandusministeerium teadaande, et huvitatud isikud saaksid esitada konkureerivaid taotlusi.

Eespool osutatud teadaandes on kehtestatud kontsessiooniõiguse andmise menetluses osalemise tingimused ja kord ning see on avaldatud täielikult LX aasta väljaandes Bollettino ufficiale degli idrocarburi e le georisorse nr 3, mis on avaldatud keskkonnaturvalisuse veebisaidil (UNMIG) aadressil http://unmig.mise.gov.it/unmig/buig

Kõnealuse kontsessiooniloa teisele loaomanikule üleandmiseks pädev asutus on majandusministeeriumi energiavarustuse turvalisuse ja energiainfrastruktuuride osakonna VII üksus (Ministero dello sviluppo economico – Direzione generale per la sicurezza dell’approvvigionamento e le infrastrutture energetiche – Divisione VII) ning tehnilist järelvaatust teostab kaevandamise ja energiaalase tegevuse keskkonnaturvalisuse osakond (Direzione generale per la sicurezza anche ambientale delle attività minerarie ed energetiche).

Taotluste esitamise tähtaeg on 30 päeva pärast käesoleva teadaande avaldamist Euroopa Liidu Teatajas.

Pärast kõnealuse ajavahemiku lõppu esitatud taotlusi ei võeta arvesse.

Taotlused tuleb esitada aadressil:

Ministero dello sviluppo economico Direzione generale per la sicurezza anche ambientale delle attività minerarie ed energetiche – UNMIG Via Molise, 2 00187 Roma ITAALIA

ja teha teatavaks:

Ministero dello sviluppo economico Direzione generale per la sicurezza dell’approvvigionamento e le infrastrutture energetiche – Divisione VII Via Molise, 2 00187 Roma ITAALIA

Taotluse võib esitada ka sertifitseeritud elektronposti teel, saates kogu dokumentatsiooni elektroonilises vormingus ning taotleja äriühingu ametliku esindaja elektroonilise allkirjaga varustatult aadressile dgsunmig.dg@pec.mise.gov.it ja dgsaie.div07@pec.mise.gov.it.
ET Euroopa Liidu Teataja C 130/5

Teatis andmesubjektidele, kelle suhtes kohaldatakse piiravaid meetmeid, mis on sätestatud nõukogu määruses (EL) nr 359/2011, mis käsitleb teatavate isikute, üksuste ja asutuste vastu suunatud piiravaid meetmeid seoses olukorraga Iraanis

(2016/C 130/03)

Andmesubjektide tähelepanu juhitakse järgmisele teabele kooskõlas Euroopa Parlamendi ja nõukogu määruse (EÜ) nr 45/2001 (1) artikliga 12:

Töötlemistoimingu õiguslik alus on määrus (EL) nr 359/2011 (2).

Kõnealuse töötlemistoimingu vastutav töötleja on Euroopa Liidu Nõukogu, keda esindab nõukogu peasekretariaadi peadirektoraadi C (välisasjad, laienemine, kodanikukaitse) peadirektor, ning töötlev talitus on peadirektoraadi C üksus 1C, kellega on võimalik ühendust võtta järgmisel aadressil:

Council of the European Union General Secretariat DG C 1C - Horizontal Issues Unit Rue de la Loi / Wetstraat 175 1048 Bruxelles/Brussel BELGIQUE/BELGIË E-post: sanctions@consilium.europa.eu

Töötlemistoimingu eesmärk on koostada ja ajakohastada loetelu isikutest, kelle suhtes kohaldatakse piiravaid meetmeid vastavalt määrusele (EL) nr 359/2011.

Andmesubjektid on füüsilised isikud, kes vastavad kõnealuse määrusega kehtestatud kriteeriumitele.

Kogutud isikuandmed hõlmavad andmeid, mis on vajalikud asjaomase isiku õigeks tuvastamiseks, põhjendusi ja mis tahes muid nendega seotud andmeid.

Kogutud isikuandmeid võib vajaduse korral jagada Euroopa välisteenistusega ning komisjoniga.

Ilma et see piiraks määruse (EÜ) nr 45/2001 artikli 20 lõike 1 punktides a ja d sätestatud piiranguid, vastatakse juurdepääsutaotlustele ning parandamistaotlustele ja vastuväidetele vastavalt nõukogu otsuse 2004/644/EÜ (3) 5. jao sätetele.

Isikuandmeid säilitatakse viis aastat alates hetkest, mil andmesubjekt eemaldatakse nende isikute loetelust, kelle suhtes kohaldatakse varade külmutamist, või alates hetkest, mil kõnealuse meetme kehtivus lõppeb, või seni, kuni kestab kohtumenetlus, kui see on alustatud.

Vastavalt määrusele (EÜ) nr 45/2001 võivad asjaomased isikud pöörduda Euroopa andmekaitseinspektori poole.

(1) EÜT L 8, 12.1.2001, lk 1.

(2) ELT L 100, 14.4.2011, lk 1.

(3) ELT L 296, 21.9.2004, lk 16.
ET Euroopa Liidu Teataja C 115/3

Teatis andmesubjektidele, kelle suhtes kohaldatakse piiravaid meetmeid, mis on sätestatud nõukogu määruses (EL) 2016/44 piiravate meetmete kohta seoses olukorraga Liibüas

(2016/C 115/03)

Andmesubjektide tähelepanu juhitakse järgmisele teabele vastavalt Euroopa Parlamendi ja nõukogu määruse (EÜ) nr 45/2001 (1) artiklile 12:

Töötlemistoimingu õiguslik alus on nõukogu määrus (EL) 2016/44 (2).

Kõnealuse töötlemistoimingu vastutav töötleja on Euroopa Liidu Nõukogu, keda esindab nõukogu peasekretariaadi peadirektoraadi C (välisasjad, laienemine, kodanikukaitse) peadirektor, ning töötlev talitus on peadirektoraadi C üksus 1C, kellega on võimalik ühendust võtta järgmisel aadressil:

Council of the European Union General Secretariat DGC 1C Rue de la Loi / Wetstraat 175 1048 Bruxelles/Brussel BELGIQUE/BELGIË e-post: sanctions@consilium.europa.eu

Töötlustoimingu eesmärk on loetelu koostamine ja ajakohastamine nende isikute kohta, kelle suhtes kohaldatakse piiravaid meetmeid vastavalt määrusele (EL) 2016/44.

Andmesubjektid on füüsilised isikud, kes vastavad kõnealuse määrusega kehtestatud kriteeriumitele.

Kogutud isikuandmed hõlmavad andmeid, mis on vajalikud asjaomaste isikute õigeks tuvastamiseks, põhjendusi ja mis tahes muid sellega seotud andmeid.

Kogutud isikuandmeid võib vajaduse korral jagada Euroopa välisteenistuse ja komisjoniga.

Ilma et see mõjutaks määruse (EÜ) nr 45/2001 artikli 20 lõike 1 punktides a ja d sätestatud piiranguid, toimub juurdepääsutaotlustele ning parandamistaotlustele ja vastuväidetele vastamine kooskõlas nõukogu otsuse 2004/644/EÜ (3) 5. jaoga.

Isikuandmeid säilitatakse viis aastat alates hetkest, mil andmesubjekt eemaldatakse nende isikute loetelust, kelle suhtes kohaldatakse varade külmutamist, või alates hetkest, mil kõnealuse meetme kehtivus lõppeb, või seni kuni kestab kohtumenetlus, kui see on alustatud.

Vastavalt määrusele (EÜ) nr 45/2001 võivad andmesubjektid pöörduda Euroopa andmekaitseinspektori poole.

(1) EÜT L 8, 12.1.2001, lk 1.

(2) ELT L 12, 19.1.2016, lk 1.

(3) ELT L 296, 21.9.2004, lk 16.
Ministry of Social Affairs of Estonia

Ministry of Employment

Confederation of British Industry - CBI

Euroopa Elu- ja Töötingimuste Parandamise Fondi nõukogu

30.11.2016

David G. CURMI

Tagasiastumine

Liige

Tööandjad

Malta

Martin BORG

The Malta Chamber of Commerce, Enterprise and Industry (MCCEI)
4.

Litsentsitaotlused vaadatakse läbi, pidades silmas uut uuenduslikku lähenemisviisi esialgse kokkuleppe tööprogrammi (edaspidi „tööprogramm”) suhtes. Seda lähenemisviisi kasutatakse taotluste puhul, mis kasutavad kehtivate standardsätete pakutavat paindlikkust. Kõnealused tööprogrammid hõlmavad esialgses kokkuleppes kuni kolme etapi (A, B ja C) paindlikku kombinatsiooni. See aitab tagada, et tööprogrammid taotletavate tsoonide jaoks on selles piirkonnas esinevate geotehniliste ja muude probleemide jaoks sobivad, optimeerides samas punktis 3 loetletud tegureid. Kuni kolme etapi kombinatsiooniga pakutav paindlikkus võimaldab ka taotlejatel välja töötada sellise tööprogrammi, mis sobib nende endi konkreetsete plaanide ja nõuetega. Tööprogrammi etapp A on ajavahemik, millal tehakse geotehnilisi uuringuid ja taastöödeldakse geofüüsilisi andmeid. Tööprogrammi etapp B on aeg, mille jooksul kogutakse uusi seismilisi andmeid. Tööprogrammi etapis C toimub uuriv ja/või hindav puurimine. Taotlejad võivad otsustada, kuidas etappe kombineerida, kas kasutada kõiki kolme etappi, alustada kohe etapist B, millele järgneb etapp C või alustada otse etapist C või alustada etapist A, millele järgneb etapp C. Etapid A ja B ei ole kohustuslikud ja ei pruugi olla asjakohased konkreetses olukorras, kuid iga taotleja peab tegema plaani etapi C kohta, välja arvatud juhul, kui taotleja arvab, et uurimine ei ole vajalik ja teeb ettepaneku hakata kohe arendamisega tegelema (st alustatakse kohe teisest kokkuleppest). Kõigi selles voorus antud litsentside esialgne kestus on üheksa aastat ja need võivad sisaldada üleandmissätteid vastavalt kehtivate standardsätete 5. klauslile.
1.

Pakkumuses tuleb esitada: 1) pakkuja nimi (ärinimi) ja registrijärgne aadress; 2) pakkumuse teema koos kirjeldusega, milles määratletakse piirkond, millele kontsessioon tuleb anda, ja kaevandusõigused, mis tuleb kehtestada; 3) ajavahemik, milleks kontsessioon tuleb anda, geoloogilise luure ja uurimise etapi kestus ning tegevuse alguse kuupäev; 4) geoloogiliste tööde eesmärk, ulatus ja laad, sealhulgas geoloogilised või kaevandamistoimingud, ning teave kavandatava eesmärgi saavutamiseks tehtavate tööde ja kasutatava tehnoloogia kohta; 5) geoloogiliste tööde, sealhulgas geoloogiliste toimingute ajakava aastate kaupa ja nende tööde ulatus; 6) geoloogiliste toimingute käigus kohustusliku proovide võtmise ulatus ja ajakava, mis hõlmab puursüdamikke, nagu on osutatud geoloogia ja kaevandamise seaduse artikli 82 lõike 2 punktis 2; 7) pakkuja õigused kinnisvara (piirkonna) suhtes, kus kavandatav tegevus hakkab toimuma, või mille õigust see üksus taotleb; 8) looduskaitsekavadega hõlmatud piirkondade loetelu; see nõue ei puuduta projekte, mille puhul on vaja keskkonnatingimusi käsitlevat otsust; 9) kavandatava tegevuse negatiivse keskkonnamõjuga võitlemise viis; 10) pakkujale kättesaadavate geoloogiliste andmete ulatus; 11) kogemused süsivesinikuvarude geoloogilise luure ja uurimise või süsivesinike kaevandamise vallas, mis tagavad turvalise töö, inimeste ja loomade elu ja tervise kaitse ning keskkonnakaitse; 12) tehniline suutlikkus vastavalt kas süsivesinikuvarude geoloogiliseks luureks ja uurimiseks ning süsivesinike kaevandamiseks ning eelkõige asjakohaste tehniliste, organisatsiooniliste, logistiliste ja inimressursside potentsiaali kättesaadavus; 13) finantssuutlikkus, mis pakub piisavat tagatist, et viiakse ellu vastavalt kas süsivesinikuvarude geoloogilise luure ja uurimisega ning süsivesinike kaevandamisega seotud toimingud, ning eelkõige kavandatavate toimingute rahastamise allikad ja meetodid, sealhulgas omavahendite ning välisrahastamise osakaal; 14) geoloogiliste tööde, sealhulgas geoloogiliste või kaevandamistoimingute jaoks kavandatav tehnoloogia; 15) kaevandusõiguste kehtestamise tasu kavandatav summa, mis ei ole väiksem kui pakkumismenetluse algatamise teates märgitud summa; 16) kavandatav turvalisuse tagamise vorm; 17) kui pakkumuse esitab mitu üksust ühiselt, siis tuleb selles lisaks täpsustada: a) kõikide pakkumuse esitanud üksuste nimed (ärinimed) ja registrijärgsed asukohad; b) ettevõtja; c) koostöölepingus kavandatavate geoloogiliste tööde, sealhulgas geoloogiliste toimingute kulude osakaalud protsentides.
1.

Pakkumuses tuleb esitada: 1) pakkuja nimi (ärinimi) ja registrijärgne aadress; 2) pakkumuse teema koos kirjeldusega, milles määratletakse piirkond, millele kontsessioon tuleb anda, ja kaevandusõigused, mis tuleb kehtestada; 3) ajavahemik, milleks kontsessioon tuleb anda, geoloogilise luure ja uurimise etapi kestus ning tegevuse alguse kuupäev; 4) geoloogiliste tööde eesmärk, ulatus ja laad, sealhulgas geoloogilised või kaevandamistoimingud, ning teave kavandatava eesmärgi saavutamiseks tehtavate tööde ja kasutatava tehnoloogia kohta; 5) geoloogiliste tööde, sealhulgas geoloogiliste toimingute ajakava aastate kaupa ja nende tööde ulatus; 6) geoloogiliste toimingute käigus kohustusliku proovide võtmise ulatus ja ajakava, mis hõlmab puursüdamikke, nagu on osutatud geoloogia ja kaevandamise seaduse artikli 82 lõike 2 punktis 2; 7) pakkuja õigused kinnisvara (piirkonna) suhtes, kus kavandatav tegevus hakkab toimuma, või mille õigust see üksus taotleb; 8) looduskaitsekavadega hõlmatud piirkondade loetelu; see nõue ei puuduta projekte, mille puhul on vaja keskkonnatingimusi käsitlevat otsust; 9) kavandatava tegevuse negatiivse keskkonnamõjuga võitlemise viis; 10) pakkujale kättesaadavate geoloogiliste andmete ulatus; 11) kogemused süsivesinikuvarude geoloogilise luure ja uurimise või süsivesinike kaevandamise vallas, mis tagavad turvalise töö, inimeste ja loomade elu ja tervise kaitse ning keskkonnakaitse; 12) tehniline suutlikkus vastavalt kas süsivesinikuvarude geoloogiliseks luureks ja uurimiseks ning süsivesinike kaevandamiseks või süsivesinike kaevandamiseks ning eelkõige asjakohaste tehniliste, organisatsiooniliste, logistiliste ja inimressursside potentsiaali kättesaadavus; 13) finantssuutlikkus, mis pakub piisavat tagatist, et viiakse ellu vastavalt kas süsivesinikuvarude geoloogilise luure ja uurimisega ning süsivesinike kaevandamisega seotud toimingud või süsivesinike kaevandamine, ning eelkõige kavandatavate toimingute rahastamise allikad ja meetodid, sealhulgas omavahendite ning välisrahastamise osakaal; 14) geoloogiliste tööde, sealhulgas geoloogiliste või kaevandamistoimingute jaoks kavandatav tehnoloogia; 15) kaevandusõiguste kehtestamise tasu kavandatav summa, mis ei ole väiksem kui pakkumismenetluse algatamise teates märgitud summa; 16) kavandatav turvalisuse tagamise vorm; 17) kui pakkumuse esitab mitu üksust ühiselt, siis tuleb selles lisaks täpsustada: a) kõikide pakkumuse esitanud üksuste nimed (ärinimed) ja registrijärgsed asukohad; b) ettevõtja; c) koostöölepingus kavandatavate geoloogiliste tööde, sealhulgas geoloogiliste toimingute kulude osakaalud protsentides.
35.

pidama (spordi teemal) korrapärast kõrgetasemelist dialoogi osana ELi struktureeritud sporditeemalisest dialoogist (9) koos valitsuse esindajate, Euroopa ja rahvusvahelise olümpialiikumise esindajate ning Euroopa ja rahvusvaheliste spordiliitudega, kes on kaasatud suurtesse spordiüritustesse, ja sõltumatute ekspertidega, kui see on asjakohane. Põhinedes ühisele tegevuskavale ja meetmetele, nagu märgitud punktis 34, võib arutada teemasid, mis on seotud suurte spordiüritustega, mille puhul valitsused ja spordiorganisatsioonid jagavad vastutust ja mille kohta nad teavet vahetavad.
6.

praegusel kujul on Europeana internetiplatvorm, mis võimaldab mitmekeelset juurdepääsu erinevates kultuuripärandi valdkonna asutustes hoitavale digitaalsele kultuuripärandile ja selle jagamist. See on ka mitmepoolne platvorm, (9) mille eesmärk on väärtuse loomine lõppkasutajate, liikmesriikide, kultuuripärandi valdkonna asutuste, teadusuuringute ja loomingulise taaskasutamise jaoks. Praegu toimib Europeana järgmiselt: — veebisaidi haldajaks on konsortsium, mille keskseks koordinaatoriks ja ELi rahastuse peamiseks saajaks on Europeana Foundation (10); — Europeana saab ELi toetust Euroopa ühendamise rahastust (11) kui digiteenuste taristu „juurdepääsuks Euroopa kultuuripärandi digitaalsetele ressurssidele”; — Europeana saab toetust liikmesriikidelt, kes jagavad oma kultuuripärandi valdkonna asutuste kaudu sisu, metaandmeid ja oskusteavet ning teevad vabatahtlikke rahalisi annetusi Europeana Foundationile; — Europeana saab toetust Europeana võrgustiku assotsiatsioonilt, mis koondab kultuuripärandi valdkonna ning loomeinimesi ja tehnoloogiaspetsialiste, kes toetavad Europeana igapäevast tegevust ja annavad strateegiaalast nõu;
22.

arendama välja, kus see on asjakohane, koolitus- ja haridusmoodulid noorsootöötajate jaoks, mille alusel töötada välja riiklikul, piirkondlikul ja kohalikul tasandil kasutatavad õppematerjalid, et tagada noorsootöö küllaldane varustatus ajakohase teabe, teadlikkuse, vahendite ja oskustega, mis käsitlevad järgmist: a) igasugune vägivaldne radikaliseerumine kui nähtus, subkultuuride tundmine, samuti vägivaldse radikaliseerumise varajase ennetamise eesmärgil toimuva sekkumise erimeetodid; b) vägivaldset radikaliseerumist taganttõukavad tegurid; c) digitaalne maailm, sealhulgas internet ja sotsiaalmeedia; d) võitlemine äärmuslike mõjutuste vastu internetis ja sotsiaalmeedias ning vägivaldsete äärmuslike arvamuste vaidlustamine; e) noorte toetamine kriitilise mõtlemise ning asjakohaste teadmiste, oskuste ja pädevuse arendamisel, et pakutava teabe erinevaid allikaid ja eesmärke, sealhulgas propagandat ja vihakõnet ära tunda; f) noorte eakaaslaste toetamine selles, et nad oma positiivsete mõjutustega aitaksid vältida teiste noorte vägivaldset radikaliseerumist; g) koostöö valdkondadevaheliste partnerluste raames; h) noorte toetamine nende identiteedi ja kultuuridevahelise pädevuse ning demokraatlike ja pluralistlike väärtuste ja kodanikuaktiivsuse mõistmise väljakujundamisel;
20.

Pakkumuse hindamiskriteeriumid I) Kontsessiooniga hõlmatud teadusuuringute töökava sisu puhul hinnatakse seda, — milline on teadusuuringute töökava kutsealane tase (töökava on üles ehitatud nii, et geotermaalenergia geoloogiline luure on hästi läbi mõeldud); — kui pikk on uuringuteks kavandatud aeg; — milliseid finantskohustusi teadusuuringute töökava rakendamisel võeti; — kui ajakohased on kavandatud tehnilised lahendused; — millised on kavandatud keskkonnakaitsemeetmed ning meetmed, millega välditakse kontsessiooniga hõlmatud tööde käigus kahjude tekkimist, ja meetmed, kuidas vajaduse korral neid kahjusid vähendada; — kui kiiresti kavatsetakse energia saamise eesmärgil kasutamist alustada (seaduse kohaselt vähemalt kolme aasta jooksul). II) Hindamiskriteeriumid, et hinnata pakkuja suutlikkust täita kontsessioonilepingut: — pakkuja finantsolukord, vahendite olemasolu, mida on vaja selleks, et rahastada kontsessiooni raames tehtavaid töid, ning vahendite osakaal, mida kavandatakse rahastada omavahenditest; — geotermaalenergia geoloogilise luure, kaevandamise ja kasutamiseks ettenähtud tööde koguväärtuse alusel. III) Kontsessioonilepinguga võetud maksekohustusi hinnatakse — summa põhjal, mille võrra kontsessioonitasuks pakutav summa ületab ministri sätestatud minimaalset kontsessioonitasu; — summa põhjal, mille võrra kaevandusloa eest pakutav summa ületab ministri sätestatud minimaalset kaevandusloa eest makstavat tasu. Üksikasjalikud hindamiskriteeriumid ja õigusaktid, mis käsitlevad kontsessioonitöödeks lubade andmise menetlust, ja seda, kuidas töid tuleb teha ja kuidas neid lõpetada, on esitatud pakkumisdokumentides.
ET Euroopa Liidu Teataja C 359/2

Teatis isikutele, kelle suhtes kohaldatakse piiravaid meetmeid, mis on sätestatud nõukogu otsuses (ÜVJP) 2015/1763, mis käsitleb piiravaid meetmeid seoses olukorraga Burundis ja mida on muudetud nõukogu otsusega (ÜVJP) 2016/1745, ja nõukogu määruses (EL) 2015/1755 piiravate meetmete kohta seoses olukorraga Burundis

(2016/C 359/02)

Nõukogu otsuse (ÜVJP) 2015/1763 (mis käsitleb piiravaid meetmeid seoses olukorraga Burundis (1) ja mida on muudetud nõukogu otsusega (ÜVJP) 2016/1745) (2) lisas ja nõukogu määruse (EL) 2015/1755 (piiravate meetmete kohta seoses olukorraga Burundis) (3) I lisas loetletud isikutele tehakse teatavaks järgmine teave.

Euroopa Liidu Nõukogu on otsustanud, et eespool nimetatud lisades esitatud isikud tuleks jätta nende isikute ja üksuste loetellu, kelle suhtes kohaldatakse piiravaid meetmeid, mis on sätestatud otsuses (ÜVJP) 2015/1763, mis käsitleb piiravaid meetmeid seoses olukorraga Burundis ja mida on muudetud otsusega (ÜVJP) 2016/1745, ja määruses (EL) 2015/1755 piiravate meetmete kohta seoses olukorraga Burundis. Nende isikute loetellu kandmise põhjendused on esitatud nimetatud lisade vastavates kannetes.

Asjaomaste isikute tähelepanu juhitakse võimalusele taotleda asjakohase liikmesriigi või asjakohaste liikmesriikide pädevatelt asutustelt, kelle veebisaidid on toodud määruse (EL) 2015/1755 II lisas, luba kasutada külmutatud rahalisi vahendeid põhivajadusteks või erimakseteks (vt määruse artikkel 3).

Asjaomased isikud võivad enne 1. juulit 2017 esitada nõukogule koos täiendavate dokumentidega taotluse, et otsus nende kandmise kohta eespool nimetatud loetelusse uuesti läbi vaadataks, saates taotluse järgmisele aadressile:

Council of the European Union General Secretariat DG C 1C Rue de la Loi / Wetstraat 175 1048 Bruxelles/Brussel BELGIQUE/BELGIË e-post: sanctions@consilium.europa.eu

Saadud märkusi võetakse arvesse kõnealuste isikute loetelu järgmisel läbivaatamisel nõukogu poolt kooskõlas otsuse (ÜVJP) 2015/1763 (mida on muudetud otsusega (ÜVJP) 2016/1745) artikliga 6 ja määruse (EL) 2015/1755 artikli 13 lõikega 4.

Samuti juhitakse asjaomaste isikute tähelepanu võimalusele vaidlustada nõukogu otsus Euroopa Liidu Üldkohtus vastavalt Euroopa Liidu toimimise lepingu artikli 275 teises lõigus ning artikli 263 neljandas ja kuuendas lõigus sätestatud tingimustele.

(1) ELT L 257, 2.10.2015, lk 37.

(2) ELT L 264, 30.9.2016, lk 29.

(3) ELT L 257, 2.10.2015, lk 1.
ET Euroopa Liidu Teataja C 359/5

Teatis andmesubjektile, kelle suhtes kohaldatakse piiravaid meetmeid, mis on sätestatud nõukogu rakendusmäärusega (EL) nr 2016/1736 rakendatavas nõukogu määruses (EL) nr 753/2011, milles käsitletakse teatavate isikute, rühmituste, ettevõtjate ja üksuste vastu suunatud piiravaid meetmeid seoses olukorraga Afganistanis

(2016/C 359/04)

Andmesubjekti tähelepanu juhitakse järgmisele teabele vastavalt Euroopa Parlamendi ja nõukogu määruse (EÜ) nr 45/2001 (1) artiklile 12:

Selle töötlemistoimingu õiguslik alus on määrus (EL) nr 753/2011, (2) mida rakendatakse nõukogu rakendusmäärusega (EL) 2016/1736 (3).

Kõnealuse töötlemistoimingu vastutav töötleja on Euroopa Liidu Nõukogu, keda esindab nõukogu peasekretariaadi peadirektoraadi C (välisasjad, laienemine, kodanikukaitse) peadirektor, ning töötlev talitus on peadirektoraadi C üksus 1C, kellega on võimalik ühendust võtta järgmisel aadressil:

Council of the European Union General Secretariat DG C 1C Rue de la Loi/Wetstraat 175 1048 Bruxelles/Brussel BELGIQUE/BELGIË E-post: sanctions@consilium.europa.eu.

Töötlustoimingute eesmärk on koostada ja ajakohastada loetelu, kuhu on kantud isikud, kelle suhtes kohaldatakse piiravaid meetmeid vastavalt määrusele (EL) nr 753/2011, mida rakendatakse rakendusmäärusega (EL) 2016/1736.

Andmesubjektid on füüsilised isikud, kes vastavad kõnealuse määrusega kehtestatud kriteeriumitele.

Kogutud isikuandmed hõlmavad andmeid, mis on vajalikud asjaomase isiku õigeks tuvastamiseks, põhjendusi ja mis tahes muid nendega seotud andmeid.

Kogutud isikuandmeid võib vajaduse korral jagada Euroopa välisteenistuse ja komisjoniga.

Ilma et see mõjutaks määruse (EÜ) nr 45/2001 artikli 20 lõike 1 punktides a ja d sätestatud piiranguid, toimub juurdepääsutaotlustele ning parandamistaotlustele ja vastuväidetele vastamine kooskõlas nõukogu otsuse 2004/644/EÜ (4) 5. jaoga.

Isikuandmeid säilitatakse viis aastat alates hetkest, mil andmesubjekt eemaldatakse nende isikute loetelust, kelle suhtes kohaldatakse varade külmutamist, või alates hetkest, mil kõnealuse meetme kehtivus lõppeb, või seni kuni kestab kohtumenetlus, kui see on alustatud.

Vastavalt määrusele (EÜ) nr 45/2001 võivad andmesubjektid pöörduda Euroopa andmekaitseinspektori poole.

(1) EÜT L 8, 12.1.2001, lk 1.

(2) ELT L 199, 2.8.2011, lk 1.

(3) ELT L 264, 30.9.2016, lk 8.

(4) ELT L 296, 21.9.2004, lk 16.